《七夕曲》
元代·郭奎

天河盈盈一水隔，河东美人河西客。耕云织雾两相望，一岁绸缪在今夕。

双龙引车鹊作桥，风回桂渚秋叶飘。抛梭投杼整环佩，金童玉女行相要。

两情好合美如旧，复恐天鸡催晓漏。倚屏犹有断肠言，东方未明少停候。

欲渡不渡河之湄，君亦但恨生别离。明年七夕还当期，不见人间死别离，朱颜一去难再归。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。